כזאת אנוכי
כָּזֹאת אָנֹכִי: שְׁקֵטָה ; כְּמֵימֵי אֲגַם, ; אוֹהֶבֶת שַׁלְוַת חֻלִּין, עֵינֵי תִינוֹקוֹת ; וְשִׁירָיו שֶׁל פְרַנְסִיס זַ'ם. ; בְּשֶׁכְּבָר הַיָּמִים עָטְתָה נַפְשִׁי אַרְגָּמָן. ; וְעַל רָאשֵׁי הֶהָרִים ; לְאֶחָד הָיִיתִי עִם הָרוּחוֹת הַגְּדוֹלוֹת ; עִם צְרִיחַת נְשָׁרִים. ; בְּשֶׁכְּבָר הַיָּמִים... זֶה הָיָה בְּשֶׁכְּבָר הַיָּמִים. ; הָעִתִּים מִשְׁתַּנּוֹת ; וְעַכְשָׁו – ; הִנֵה אָנֹכִי כָּזֹאת; 